- Simona Halep, eliminată în primul tur de la Miami
- Halep, răspuns pentru Caroline Wozniacki
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Simona Halep a avut o reacţie de clasă după ce Caroline Wozniacki spusese la conferinţa de presă de marţi, de la Miami, că "dopatele nu trebuie să primească wildcard".
Daneza a făcut referire la ajutorul primit de Simona Halep, cea care a pierdut duelul din primul tur cu Paula Badosa, 6-1, 4-6, 3-6. Simo s-a apărat, folosindu-se de dragostea celor din jur.
Cum a putut să reacţioneze Simona Halep după ce Caroline Wozniacki spusese la Miami că "dopatele nu trebuie să primească wildcard"
"De ce a spus asta? Nu am făcut nimic rău. Nu am trișat. Nu m-am dopat. E mai bine dacă citim decizia de la TAS, care spune că era un supliment contaminat, nu a fost doping. Nu am avut niciodată vreo legătură cu dopajul.
Nu m-am dopat niciodată, așa că nu sunt o trișoare. Mulțumesc turneului că mi-a dat wildcard și că am posibilitatea de a juca într-un turneu atât de mare. A fost grozav să mă întorc.
Doar o singură persoană care este negativă în privința mea nu este atât de importantă, deoarece am sute de oameni care îmi oferă dragoste", a spus Halep, la conferinţa de presă.
Simona Halep responds to Caroline Wozniacki's statement that players who tested positive for doping shouldn't be given wildcards, 'It wasn't doping, I'm not a cheater'
"Caroline Wozniacki was here today earlier and said she doesn't believe people out of the game for the reasons… pic.twitter.com/COf0I0On56
— The Tennis Letter (@TheTennisLetter) March 20, 2024
Simona Halep a intrat pe terenul 1 de la Miami în uralele publicului, asta după ce a fost nevoită să aștepte ore bune, după ce pe arena turneului de la Miami s-au disputat alte trei partide înaintea duelului său cu Paula Badosa.
Câți bani și câte puncte WTA primește Simona Halep, după turneul de la Miami
Simona Halep va reveni în clasamentul WTA după meciul de la Miami Open cu Paula Badosa. Pentru faptul că s-a aflat pe tabloul principal al turneului, Simona Halep va primi 10 puncte WTA și un cec în valoare de 23.250 de dolari.
Pentru Simona Halep urmează acum sezonul de zgură, suprafața sa preferată, dar și meciul cu Ucraina, din barajul de calificare la turneul final Billie Jean King Cup. Dubla câștigătoare de Grand Slam a fost convocată pentru această partidă de căpitanul-nejucător al României, Horia Tecău. Lotul este completat de Ana Bogdan, Jaqueline Cristian, Anca Todoni și Mara Gae.
Din cauza războiului din Ucraina, partida din Billie Jean King Cup va avea loc tot în Florida, la Omni Amelia Island Resort, pe zgură.